اوزبیکستان 25 جنوریده یوز بیرگن برق اوزیلیشی نینگ آرتیدن توخته تیب قوییلگن افغانستان گه برق بیریش گه قیته دن باشله دی.
اوزبیکستان انرژی وزیرلیگی تامانیدن بیریلگن بیاناتده اورته آسیا بیرلشگن انرژی تیزیمیده یوز بیرگن برق اوزیلیشی باعث اوزبیکستان نینگ 25 جنوریده افغانستان گه برق بیریش نی وقتینچه لیک توخته تیب قویگن لیگی بیلدیریلدی.
مذکور بیاناتده توخته تیب قوییلگن برق بیریش گه قیته دن باشلنگن لیگی معلوم قیلیندی.
قزاقستانده 25 جنوریده یوز بیرگن برق اوزیلیشی اورته آسیا بیرلشگن انرژی تیزیمی آرقه لی برق بیریلگن قزاقستان و اوزبیکستانده برق اوزیلیشی گه سبب بولیب 30 میلیون نفوس برقسیز قالگندی.
بونینگ نتیجه سیده اوزبیکستان نینگ پایتختی تاشکینت، قزاقستانده آلماتا و قیرغزستان نینگ پایتختی بیشکیک کبی کتته شهرلرده میترو، ریل قاله ویرسه برقی واسطه لر بیلن بیر قطارده اوچاق یولاوچیلیگی توخته لیب قالگندی. شونده ی بولیب کتته فابریکه و ایش جایلری هم فعالیتدن قالگندی.
اورته آسیا بیرلشگن انرژی تیزیمیده گی معما برطرف بولیشی بیلن اوزبیکستاندن افغانستان گه قیته دن برق بیریش گه باشلندی.
اوزبیکستاندن افغانستان گه هر ییل اورته چه 5-6 میلیارد کیلووات ساعت برق صادر قیلماقده.
حادثه پایتخت تاشکینت ده یوزبیرگن
